సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
వరల్డ్‌కప్‌.. ట్విట్టర్‌ని ఊపేసిన టీమిండియా
భారత్, బంగ్లాదేశ్‌ మధ్య జరిగిన ప్రపంచకప్ మ్యాచ్‌ని వీక్షించేందుకు స్టేడియానికి వచ్చిన 87 ఏళ్ల అభిమాని చారులత వద్ద ఆశీర్వాదం తీసుకుంటున్న ఫొటోలని విరాట్ కోహ్లీ ట్వీట్ చేయగా.. ఆ ట్వీట్‌ని ఏకంగా 43వేల మంది రీట్వీట్ చేశారు.
Samayam Telugu | Updated:
Jul 16, 2019, 07:39PM IST
హైలైట్స్
వరల్డ్‌కప్ టైమ్‌లో సోషల్ మీడియాని షేక్ చేసిన టీమిండియా
ధోనీ రిటైర్మెంట్ గురించి ఎక్కువగా ట్వీట్స్ చేసిన నెటిజన్లు
కెప్టెన్‌గా విరాట్ కోహ్లీదే ట్విట్టర్‌ చర్చలో అగ్రస్థానం
భారత్, పాక్ మధ్య మ్యాచ్‌ గురించి అత్యధిక ట్వీట్స్
ఇంగ్లాండ్ వేదికగా నెలన్నరపాటు జరిగిన వన్డే ప్రపంచకప్ గత ఆదివారం ముగిసింది. లార్డ్స్‌లో జరిగిన ఫైనల్ మ్యాచ్‌లో విజయం సాధించిన ఇంగ్లాండ్ జట్టు తొలిసారి ప్రపంచకప్‌ని ముద్దాడగా.. వరుసగా రెండోసారి ఫైనల్లో న్యూజిలాండ్ బోల్తాకొట్టింది. ఆఖరి బంతి వరకూ ఈ రెండు జట్ల మధ్య ఫైనల్ ఉత్కంఠగా జరిగినా.. మ్యాచ్‌ రెండు సార్లు టై అయినా.. ట్విట్టర్‌లో మాత్రం టీమిండియా గురించే ఎక్కువగా చర్చ నడిచింది. గణాంకాల ప్రకారం 31 మిలియన్ ట్వీట్లు ప్రపంచకప్‌ గురించి అభిమానులు చేయగా.. 2015 ప్రపంచకప్‌తో పోలిస్తే ఈ ట్వీట్స్‌ డబుల్ కావడం విశేషం.
Also would like to thank all our fans for all the love & support & especially Charulata Patel ji. She's 87 and prob… https://t.co/HYlD6XKIhj
&mdash; Virat Kohli (@imVkohli) 1562091637000
వరల్డ్‌కప్ విజేతగా నిలిచిన ఇంగ్లాండ్.. పరాజితగా మిగిలిన న్యూజిలాండ్ గురించి కాకుండా.. టీమిండియా గురించే నెటిజన్లు ఎక్కువగా ట్వీట్స్‌ చేశారు. ఇక ఆటగాళ్ల గురించి చేసిన ట్వీట్స్‌‌ని ఓసారి పరిశీలిస్తే.. భారత మాజీ కెప్టెన్ మహేంద్రసింగ్ ధోనీ టాప్‌లో నిలిచారు. ప్రపంచకప్ తర్వాత ధోనీ రిటైర్మెంట్‌ గురించి ట్విట్టర్‌లో ఎక్కువగా అభిమానులు చర్చించారు. కెప్టెన్ల జాబితాలో భారత కెప్టెన్ విరాట్ కోహ్లీ అగ్రస్థానాన్ని దక్కించుకున్నాడు. ఫీల్డ్ అంపైర్లతో రెండు సార్లు వాగ్వాదానికి దిగిన విరాట్ కోహ్లీ.. జరిమానాతో పాటు రెండు డీమెరిట్ పాయింట్లను కూడా పొందిన విషయం తెలిసిందే.